b'\n_START_ARTICLE_\nSeserys (filmas)\n_START_SECTION_\nTurinys\n_START_PARAGRAPH_\nI\xc5\xa1irus Dianos santuokai, \xc5\xa1i atvyksta \xc4\xaf sve\xc4\x8dius pas savo jaunesn\xc4\x99 seser\xc4\xaf Mart\xc4\x85, kurios nemat\xc4\x97 daugel\xc4\xaf met\xc5\xb3. Judviej\xc5\xb3 santykiai niekada nebuvo geri, nes ka\xc5\xbekada jas siejo net intymus ry\xc5\xa1ys, kur\xc4\xaf nutraukti pasiry\xc5\xbeusi Marta galiausiai paliko seser\xc4\xaf ir i\xc5\xa1vyko. Diana i\xc5\xa1tek\xc4\x97jo, ta\xc4\x8diau naujame ry\xc5\xa1yje nerado laim\xc4\x97s ir yra \xc4\xafsitikinusi, kad Marta susiduria su tokia pa\xc4\x8dia problema, ta\xc4\x8diau \xc5\xa1i, i\xc5\xa1tek\xc4\x97jusi u\xc5\xbe vyresnio ir pasiturin\xc4\x8dio Alekso, atrodo laiminga. Diana nes\xc4\x97kmingai m\xc4\x97gina sugriauti j\xc5\xb3 santuok\xc4\x85, ta\xc4\x8diau bet kokie jos m\xc4\x97ginimai susigr\xc4\x85\xc5\xbeinti Mart\xc4\x85 patiria nes\xc4\x97km\xc4\x99. Netrukus namuose apsistoja Alekso pusbrolis Darijus, kuris dar labiau sujaukia komplikuotus seser\xc5\xb3 santykius. Naujasis atvyk\xc4\x97lis ima rodyti d\xc4\x97mes\xc4\xaf Dianai, \xc5\xa1iai r\xc5\xabpi tik Marta, o pastaroji pasiry\xc5\xbeusi geriau mirti, negu v\xc4\x97l atnaujinti santykius su seserimi...'